
COMPARTIMENT ASISTENTA SOCIALA

Nr. 626 din 17.02.2025
R  A  P  O  R  T

la PROIECTUL DE HOTĂRÂRE privind aprobarea Strategiei de dezvoltare a serviciilor sociale pentru perioada 2025 – 2029, a Planului Local de acţiune în domeniul serviciilor sociale, precum și Procedura de identificare a situaţiilor de risc de separare a copiilor de părinţi şi a monitorizării situației familiilor cu copii în situație de risc și a copiilor separați de părinți   la nivelul Comunei Târgușor


Analizând Expunerea de motive si Proiectul de hotărâre privind aprobarea Strategiei de dezvoltare a serviciilor sociale pentru perioada 2025 – 2029, a Planului Local de acţiune în domeniul serviciilor sociale, precum și Procedura de identificare a situaţiilor de risc de separare a copiilor de părinţi şi a monitorizării situației familiilor cu copii în situație de risc și a copiilor separați de părinți   la nivelul Comunei Târgușor,  iniţiat de doamna Mădălina NEGRU, primarul comunei Târguşor, consider ca legală şi oportună adoptarea acestei hotărâri.

Consider ca legal acest proiect de hotărâre în conformitate cu prevederile art.112 şi ale art.117 din Legea nr.292/2011 a asistenţei sociale, cu modificările și completările ulterioare, ale H.G. nr. 691/2015 pentru aprobarea Procedurii de monitorizare a modului de creştere şi îngrijire a  copilului cu părinţi plecaţi la muncă în străinătate şi a serviciilor de care aceştia pot beneficia, precum şi pentru aprobarea Metodologiei de lucru privind colaborarea dintre direcţiile generale de asistenţă socială şi protecţia copilului şi serviciile publice de asistenţă socială şi a modelului standard al documentelor elaborate de către acestea, în temeiul prevederilor art.131,  art. 129 alin (2) lit. d) alin (7) lit b), art. 139  alin. (1)  și art.196 alin.(1)  lit.a) din OUG nr.57/2019 privind Codul Administrativ;  
  
Consider ca oportună adoptarea  acestei hotărâri în scopul elaborării strategiei de dezvoltare a serviciilor sociale pentru perioada 2025 – 2029, pentru a asigura condiţiile furnizării unor servicii sociale de calitate, care implicit să conducă la îmbunătăţirea calităţii vieţii familiilor şi persoanelor sărace, fără nici un venit sau cu venituri foarte mici, a persoanelor cu handicap, a şomerilor, a pensionarilor, precum şi a altor categorii de persoane defavorizate din Comuna Târgușor.


Având un vedere cele menţionate mai sus, propun membrilor Consiliului local al comunei Tîrguşor adoptarea hotărârii în forma prezentată în proiect.

   INSPECTOR SUPERIOR,
                                                                        Andronache Liliana
Dact. L.A.

